AĠĠORNAT: Jitwaqqfu mill-Pulizija wara li daħlu ħdejn il-bejta tal-fkieren fl-Għadira
Imtella' Awwissu 18, 2020 - Aġġornata 18 Ta' Awwissu, 2020 7:36pm Żewġ ġuvintur twaqqfu mill-Pulizija wara li daħlu fil- bejta tal-fkieren fl-Għadira . Il-Pulizija qalet lil TVM li kienet infurmata bil-każ għall-ħabta tat-3.30pm. Fuq il-post marru l-Pulizija mit-taqsima tal-RIU, li ħarġu liż-żgħażagħ minn ħdejn il-bejta. Il-Pulizija qed tkellem liż-żgħażagħ, u mhux eskluż li jiġu akkużati quddiem il-Qorti. Xhieda fuq il-post qalu lil TVM li ż-żgħażagħ x'aktarx li kienu fis-sakra. Sadanittant, kelliem għall-għaqda Nature Trust qal li b'xorti tajba l-bejta ma ġietx mittiefsa, għaliex iż-żgħażagħ qabżu l-ewwel ilqugħ, u mhux it-tieni wieħed. Qal madanakollu li kienu osservati jwaddbu xi oġġetti lejn il-bejta. Fekruna oħra titla' tbid fl-Għadira